projecte-aina/catalan_government_crawling huggingface dataset:
En la sessió del Govern de 4 de desembre, s'ha aprovat el Pla d'estalvi i eficiència energètica als edificis i equipaments de la Generalitat 2018-2022.
La iniciativa, que pretén optimitzar la gestió energètica de la Generalitat, modernitzar les seves instal·lacions, reforçar el seu compromís amb el medi ambient i exercir de tractor per al sector i per a la societat, es proposa assolir el 2022 una reducció anual del 7,7% en el consum d'energia i en les emissions de gasos d'efecte hivernacle, i una disminució del 5,5% de la factura energètica de l'administració catalana.
Es publica la Memòria de la Comissió d'Ètica en la Contractació Pública 2017-2018, amb la informació detallada de l'activitat que ha desenvolupat la Comissió d'Ètica al llarg d'aquest període.
Trobareu més informació sobre la Comissió d'Ètica i accés a la Bústia ètica en aquest enllaç.
El 4 de febrer de 1994 es va constituir i reunir per primer cop la Comissió Central de Subministraments, òrgan col·legiat en què participen tots els Departaments de l'Administració de la Generalitat, com a resultat de l'entrada en vigor del Decret 313/1993, de 24 de novembre, sobre organització i competències per a la contractació dels subministraments dins l'Administració de la Generalitat.
A partir d'aquella data, es va iniciar un llarg camí de racionalització de la política de subministraments de béns i serveis d'utilització comuna i d'estandardització, per tal d'assolir economies d'escala, homogeneïtzació de paràmetres d'actuació i procediments, facilitat d'implementació global de polítiques públiques: socials, ambientals, d'innovació... i foment de participació de les Pimes en la contractació pública.
Pas a pas, la Comissió ha ampliat el seu abast oferint servei a les entitats de dret públic, fundacions, consorcis, universitats públiques, ajuntaments i entitats municipals, i qualsevol administració pública de Catalunya, així com emparant l'activitat dels seus òrgans de contractació amb la figura de l'Acord marc i contractes basats, així com programes de compra centralitzada,...
La Comissió Central de Subministraments es reuneix periòdicament, i el passat 4 de febrer va fer la primera reunió del 2019, coincidint amb el 25è aniversari de la seva constitució.
La Comissió Central de Subministraments ha iniciat els tràmits per a la contractació del subministrament i instal·lació de mobiliari d'oficina per tal d'equipar el nou complex d'oficines Districte Administratiu, situat al barri de la Marina de Port.
El complex d'oficines de la Generalitat de Catalunya té una superfície de 46.000m2 d'oficina i una capacitat aproximada per a 2.600 persones.
En aquesta primera fase es preveu l'adquisició de taules de lloc de treball estàndard, taules de llocs far, elements auxiliars de les taules dels llocs de treball (bucs i armaris d'arxiu de planta), taules de reunions, cadires d'oficina d'alta direcció, cadires confident d'alta direcció i cadires de lloc operatiu.
Per tal de presentar a les empreses adjudicatàries exclusivament del Lot 2 (Mobiliari de lloc operatiu) de l'Acord marc per a la contractació del subministrament i instal·lació de mobiliari d'oficina (Exp.
CCS 2017 1) l'objecte del contracte i l'operativa del subministrament, se les va convocar a una sessió formativa el 5 de febrer de 2019, a la sala d'actes de Gran Via de les Corts Catalanes, 635 de Barcelona.
Data: 26 de febrer | LLoc: Escola d'Administració Pública de Catalunya
La Direcció General de Contracció Pública ha realitzat conjuntament amb l'Institut Català de les Dones, la Guia per a la incorporació de la perspectiva de gènere en els contractes públics.
La finalitat d'aquesta Guia és la incorporació de la perspectiva de gènere i la inclusió de clàusules d'igualtat en els contractes públics com a via per a eliminar situacions de discriminació de gènere en l'àmbit laboral.
En el marc de les activitats formatives de l'Escola d'Administració Pública de Catalunya, el proper 26 de febrer es farà una presentació d'aquesta Guia adreçada a personal tècnic, responsables i directius de les unitats dels departaments de la Generalitat i del seu sector públic i dels ens locals que impulsen i proposen la contractació de serveis, obres i subministraments, així com les persones que gestionen i tramiten aquests contractes.
Els principals objectius d'aquesa sessió és donar a conèixer els conceptes, avantatges i beneficis de la incorporació de la perspectiva de gènere en la contractació pública; analitzar el marc jurídic nacional i europeu de contractació pública amb l'objectiu d'incorporar de manera transversal criteris de gènere en la licitació i adjudicació de contractes públics; i conèixer les novetats legislatives i aplicades sorgides de la nova normativa de contractes públics (Llei 9/2017, de 8 de novembre, de contractes del sector públic).
La Direcció General de Contractació Pública posa al vostre abast les directrius de la Comissió Europea sobre la contractació pública en matèria d'innovació.
Aquesta guia explica amb tot detall els aspectes fonamentals de la contractació pública d'innovació: per què és important, qui hi està interessat i com es pot fer.
El text, que ara teniu accessible en català, s'estructura de la manera següent:
Aquest indicador permet analitzar, d'una manera dinàmica i visual, l'evolució per trimestres de la contractació de la Generalitat de Catalunya i del seu sector públic.
Per fer-ho, s'utilitza la informació incorporada al Registre Públic de Contractes de la Generalitat de Catalunya (RPC) per part dels òrgans de contractació.
Per aquesta raó, les dades referents a cada trimestre poden anar variant al llarg de l'any en funció del moment en el que són incorporades a l'RPC.
Consulteu aquests visors interactius en castellà.
Consulteu aquests visors interactius en anglès.
En aquest mapa interactiu trobareu les adjudicacions a les PIME (empreses fins a 250 persones treballadores i un volum de negoci anual inferior a 50 milions d'euros) i empreses grans (més de 250 persones treballadores i un volum de negoci superior a 50 milions d'euros).
La informació d'aquesta pàgina es complementa amb la dels informes temàtics que trobareu en el següent enllaç.
Podeu descarregar-vos les taules de valors dels darrers cinc anys al final de la pàgina.
També es disposa de dades des de l'any 2011, en cas de voler-les, si us plau, contacteu amb la DGCP i us les farem arribar.
Us recordem que el temps de càrrega del visor de gràfics pot ser lleugerament superior a l'habitual.
Consulteu aquest mapa interactiu en castellà.
Consulteu aquest mapa interactiu en anglès.
En aquest mapa interactiu trobareu les adjudicacions fetes per part de la Generalitat de Catalunya i el seu sector públic a empreses amb seu social a l'estranger.
La informació d'aquesta pàgina es complementa amb la de l'apartat corresponent de l' informe de les PIME de 2017.
Podeu descarregar-vos les taules amb els valors dels darrers 5 anys al final de la pàgina.
També es diposa de dades des de l'any 2011, en cas de voler-les, si us plau, contacteu amb la DGCP i us les facilitarem.
Us recordem que el temps de càrrega del visor de gràfics pot ser lleugerament superior a l'habitual.
Consulteu aquest mapa interactiu en castellà.
Consulteu aquest mapa interactiu en anglès.
En aquest apartat es publiquen els informes que analitzen la baixa en les adjudicacions de la Generalitat de Catalunya i els ens del sector públic, entesa com la diferència entre l'import d'adjudicació respecte el preu de licitació com a percentatge d'aquest darrer.
Això permet conèixer l'estalvi econòmic respecte les previsions inicials dels òrgans de contractació, juntament amb el grau de competència existent en el mercat de la contractació pública.
En aquest apartat es publiquen els informes que analitzen les dades corresponents a les adjudicacions realitzades per procediment obert per part de l'Administració de la Generalitat de Catalunya i els ens del seu sector públic.
S'analitza l'ús d'aquest tipus de procediment segons el nombre i import de les adjudicacions, l'àmbit subjectiu, el tipus de contracte, i hi trobareu una comparativa interanual dels últims cinc anys.
En aquest apartat es publiquen els informes que analitzen les adjudicacions de contractació pública efectuades pels departaments de l'Administració de la Generalitat de Catalunya i dels ens del seu sector públic, fent especial referència a les adjudicacions realitzades a les PIME i a empreses grans.
S'analitzen les dades de les adjudicacions segons el tipus d'adjudicatari, la localització geogràfica, el procediment d'adjudicació i el tipus de contracte, a més hi trobareu una comparativa interanual dels últims cinc anys.
En aquest apartat es publiquen els informes que analitzen la incorporació de clàusules ambientals en les adjudicacions de l'Administració de la Generalitat de Catalunya i de les entitats del seu sector públic.
S'analitzen les clàusules ambientals en nombre i import segons el procediment d'adjudicació, el tipus de contracte, l'àmbit subjectiu, els principals òrgans de contractació i es compara la utilització de les clàusules respecte l'any anterior.
En aquest apartat es publiquen els informes que analitzen l'evolució dels indicadors d'inclusió de clàusules socials i de la contractació amb el tercer sector social per part de la Generalitat de Catalunya i de les entitats del seu sector públic.
Aquests informes es centren en les clàusules contractuals de caràcter social, que fomenten la qualitat en l'ocupació, la igualtat de gènere, la inserció laboral, la compra ètica i les mesures d'accessibilitat, així com els contractes reservats a Centres Especials de Treball i Empreses d'inserció, i la contractació amb el tercer sector.
En aquest apartat es publiquen els informes que analitzen tota l'activitat contractual d'un any, és a dir, les adjudicacions, pròrrogues, modificacions i anualitats de contractes pluriennals adjudicats en anys anteriors.
Amb l'objectiu de promoure la transparència, aquest apartat s'inicia amb un informe que recull, específicament, les dades estadístiques sobre el percentatge en volum pressupostari dels contractes adjudicats, mitjançant els diferents procediments previstos en la legislació vigent.
Els dies 17 i 18 de setembre ha tingut lloc a Barcelona, a l' Auditori Axa, el Congrés de Govern Digital 2019.
El Congrés de Govern Digital és el fòrum de debat de referència a Catalunya sobre l'administració digital.
Aquesta edició ha posat èmfasi en projectes i iniciatives que persegueixen una transformació digital de les dinàmiques, processos i formes de treball de les organitzacions públiques.
La Secretaria Tècnica de la Junta Consultiva de Contractació Administrativa ha estat present en les ponències següents:
"Entrada en vigor de la LCSP: Impacte en les eines d'e-contractació i principals pronunciaments dels Tribunals relatius a l'e-contractació".
"Contractació pública a la Generalitat de Catalunya: un projecte en evolució constant"
Entre d'altres novetats, s'ha destacat l'ús de les eines corporatives per part de les entitats que integren l'Administració local de Catalunya com a supòsits d'eficiència en la utilització dels recursos públics, així com el compliment del deure de transparència i de la normativa de protecció de dades personals en la contractació pública.
Gràcies a tots/es per la vostra assistència!
Més de 50 professionals de la prevenció van assistir a la sessió informativa sobre el futur Acord marc CCS 2019 2 dels serveis de prevenció de riscos laborals aliens, organitzada per la Comissió Central de Subministraments.
L'organització de la sessió també va comptar amb la col·laboració de l'Institut Català de Seguretat i Salut Laboral del Departament de Treball, Afers Socials i Famílies i de l'Àrea de Prevenció, Salut Laboral i Polítiques Socials de la Direcció General de Funció Pública.
L'objectiu de la sessió va ser informar sobre els principals canvis i novetats de l'Acord marc CCS 2019 2 respecte l'Acord marc CCS 2015 15, el qual finalitzarà la seva vigència el proper 30 de setembre.
La sessió va tenir lloc divendres 20 de setembre a la sala d'actes de Gran Via de les Corts Catalanes, 639, a Barcelona.
Marta Bruguera, sub-directora general de Compra Centralitzada, va inaugurar la sessió en la qual va participar Pilar Baldellou, responsable de gestió econòmica de la Sub-direcció General de Compra Centralitzada, Jiri Tvrdy, cap de l'Àrea Tècnica i de Formació de l'Institut Català de Seguretat i Salut Laboral i Albert Imaz, cap del Servei de Prevenció, Salut Laboral i Polítiques Socials de la Direcció General de Funció Pública.
La sessió es va clausurar amb un torn de preguntes, on els assistents van plantejar dubtes sobre el futur Acord marc i la seva contractació basada, que es van respondre en directe.
La directora general de Contractació Pública durant la seva intervenció en el seminari
La directora general de Contractació Pública de la Generalitat de Catalunya, Mercè Corretja, va participar en el " X Seminario de contratación pública.
El Seminari, dirigit pels catedràtics de dret administratiu José María Gimeno Feliú i José Antonio Moreno i organitzat pel Departament de Dret Administratiu de la Universitat de Saragossa, va abordar la nova regulació de la contractació pública.
Va comptar amb les intervencions dels esmentats catedràtics així com de diversos professors i experts en la matèria, com Miguel Angel Bernal i Carmen de Guerrero, de la Universitat de Saragossa, Ximena Lazo, de la Universitat d'Alcalà, Patricia Valcarcel, de la Universitat de Vigo, Isabel Gallego, de la Universitat de Castilla-La Manxa o María José Santiago, presidenta de la OIRESCON, entre d'altres.
En la seva intervenció, Mercè Corretja va exposar el model català de contractació pública i la seva aposta per la contractació pública estratègica.
Va explicar el compromís polític del Govern de la Generalitat per la transparència i la contractació socialment responsable i com s'ha anat construint un marc normatiu i regulador per afavorir un canvi en la contractació pública que s'ha anat traduint també en resultats.
Així, va exposar que s'ha posat en marxa un sistema d'integritat, amb l'actualització del Codi de principis i conductes recomanables i de la Comissió d'ètica en la contractació pública i la creació d'una bústia confidencial per a consultes i denúncies, i que els informes de seguiment i supervisió mostren una millora en la incorporació de clàusules socials i ambientals en els contractes de la Generalitat de Catalunya, un increment també en els percentatges de contractació amb petites i mitjanes empreses i unes xifres sobre concurrència competencial similars a les d'altres estats europeus.
També va assenyalar que l'any 2019, per exemple, s'ha creat una nova eina, la contractació programada, per afavorir la informació i la transparència sobre els contractes que preparen els diferents òrgans de contractació de la Generalitat i s'han aprovat dues Guies: una per fomentar la contractació amb PIMES i una per promoure la Compra Pública d'Innovació.
Finalment, en l'àmbit de la contractació socialment responsable, també va exposar l'aposta per la contractació de qualitat en els contractes de serveis a les persones, mitjançant l'aprovació d'un projecte de llei que es troba en tràmit al Parlament de Catalunya, i que permetrà una millor selecció de les ofertes en base a criteris de qualitat i de responsabilitat social.
• El jurat ha valorat els criteris d'alt rendiment ambiental utilitzats per la Direcció General de Contractació Pública en l'acord marc de serveis de neteja adjudicat el 2018
• La cerimònia de lliurament de premis ha tingut lloc a la ciutat noruega d'Stavanger, en el marc de la Nordic Edge Expo
Imatge de les guardonades en representació de la Generalitat de Catalunya
El jurat d'aquest any ha estat format per representants d'alt nivell amb una àmplia experiència en contractació i polítiques públiques: Katrin Stjernfeldt Jammeh, alcaldessa de Malmö i presidenta de la xarxa Procura +; Paulo Magina, cap de la unitat de contractació pública de l'OCDE; Marzena Rogalska, directora de la DG Grow; i Mark Hidson, director global Centre de contractació sostenible de l'ICLEI.
Imatge de la sessió realitzada a Tremp
En el marc del cicle de xerrades informatives que la directora general de Contractació Pública, Mercè Corretja, està duent a terme al llarg del territori per explicar el Projecte de Llei de Contractes de Serveis a les Persones, aquest matí ha tingut lloc una nova sessió a Tremp.
En aquesta ocasió, Mercè Corretja ha estat acompanyada per la delegada territorial del Govern de la Generalitat a l'Alt Pirineu i l'Aran, M. Rosa Amorós i Capdevila.
La sessió d'avui ha finalitzat amb un torn de paraules molt dinàmic i enriquidor, amb aportacions molt interessants per part dels assistents, alcaldes i representants dels Consells Comarcals i d'entitats del tercer sector de les comarques de l'Alt Pirineu i l'Aran.
Els dies 5 i 6 de novembre de 2019, tindrà lloc, a la Universitat de Saragossa, el III Congrés Anual de l'Observatorio de Contratación Pública.
Sota el lema "La compra pública estratègica com a lideratge institucional", s'articularà al voltant de 5 blocs:
La directora general de Contractació Pública, Mercè Corretja, participarà en el bloc "La contractació pública al servei de les polítiques públiques", el dia 5 de novembre, amb la ponència "La compra pública estratègica com a lideratge institucional".
A més d'altres activitats, està previst que es realitzin 3 tallers pràctics, que permetran una major interacció entre els ponents i el públic assistent.
El passat 10 d'octubre, les empreses adjudicatàries de l'Acord marc CCS 2019 2 dels serveis de prevenció de riscos laborals aliens van assistir a la sessió informativa organitzada per la Comissió Central de Subministraments.
L'objectiu de la sessió va ser explicar les dues tipologies de contractació basada en aquest Acord marc: l'encàrrec de serveis amb concreció de condicions i la contractació basada amb nova licitació.
Marta Bruguera, sub-directora general de Compra Centralitzada, va inaugurar la sessió en la qual hi va participar Pilar Baldellou, responsable de gestió econòmica de la Sub-direcció General de Compra Centralitzada i Pilar de Juan, cap de la Secretaria Tècnica de la Comissió Central de Subministraments.
La sessió es va clausurar amb un torn de preguntes, on els assistents van plantejar dubtes sobre el nou Acord marc i la seva contractació basada, que es van respondre en directe.
Enllaç a l'anunci de la Plataforma de Contractació Pública: Anunci CCS 2020 2
Objecte: Prestació dels serveis comuns de missatgeria i transport en fred.
Té la finalitat de determinar les condicions de prestació dels serveis de missatgeria i transport en fred i els seus preus unitaris, seleccionar l'empresa o empreses que hauran de prestar aquests serveis i, concretar les condicions generals d'adjudicació i d'execució a què hauran d'ajustar-se els encàrrecs de servei que es formalitzin en base a aquest Acord marc.
Lot 1 - Serveis comuns de missatgeria
Lot 3 - Serveis comuns de missatgeria reservat a centres especials de treball (CET) o empreses d'inserció (EI) - Lot desert
Període inicial: del 8 de juliol de 2020 al 7 de juliol de 2022
L'Acord marc es pot prorrogar en períodes de com a màxim un any fins un total de quatre anys, com a màxim.
Quan al venciment de l'acord marc no s'hagués formalitzat un nou acord marc que garanteixi la continuïtat de la prestació, com a conseqüència d'incidències resultants d'aconteixements imprevisibles per l'òrgan de contractació, produïdes en el procediment d'adjudicació i existeixin raons d'interès públic per a no interrompre la prestació, es podrà prorrogar l'acord marc originari fins que comenci l'execució del nou acord marc i en tot cas per un període màxim de nou mesos.
Garantia: Les empreses adjudicatàries han constituït una garantia definitiva de 7.550€ per al lot 1 de 2.350€ per al lot 2.
Els destinataris d'aquest Acord marc són tots els departaments de l'Administració de la Generalitat de Catalunya i les entitats adherides al Sistema central d'adquisicions que s'hagin adherit voluntàriament com a destinataris dels serveis objecte d'aquest Acord marc.
Per poder contractar mitjançant aquest acord marc, és necessari estar adherit al Sistema Central d'Adquisicions i sol·licitar la incorporació expressa a l'àmbit subjectiu d'aquest Acord marc, enviant un correu electrònic a [EMAIL].
Els Departaments, les entitats i les institucions destinataris de l'Acord marc, encarregaran els serveis objecte d'aquest Acord marc d'acord amb el que estableix l'apartat VII del Plec de clàusules administratives particulars.
Objecte: Prestació dels serveis postals per als departaments de l'Administració de la Generalitat de Catalunya i a aquelles entitats públiques a les que es refereix la clàusula sisena del Plec de prescripcions tècniques que regeix aquest Acord marc.
Els destinataris d'aquest Acord marc són tots els departaments de l'Administració de la Generalitat de Catalunya i les entitats adherides al Sistema Central d'Adquisicions que consten a l'Annex 1 del Plec de prescripcions tècniques.
La contractació basada en aquest Acord marc es farà d'acord amb el que estableix la clàusula catorzena del Plec de prescripcions tècniques.
Codi d'expedient per a la tramitació de contractes basats per GEEC: CCS-2020-5
Vigència: 48 mesos consecutius, des de la data de lliurament dels vehicles; contracte formalitzat el 13/10/2015.
Enllaç a l'anunci de la Plataforma de Contractació Pública: Anunci 2 015 5
Objecte: Contractació de forma agregada del subministrament de vehicles i serveis complementaris destinats a diversos departaments de la Generalitat de Catalunya i entitats adherides participants en el Sistema central d'adquisicions.
Lot 1 – Alta representació (Departament d'Economia i Coneixement).
Lot 2 – Interurbà del Departament de Territori i Sostenibilitat.
Lot 3 – Urbà (Departament de la Presidència, Departament de Benestar Social i Família i Departament de Justícia).
Lot 4 – Interurbà (Departament de la Presidència i Departament de Justícia).
Lot 5 – Tot terreny amb reductora (Centre de la Propietat Forestal).
Lot 6 – Tot camí (Centre de la Propietat Forestal).
Lot 7 – De transport fins a 2.000 kg de càrrega (Departament de Justícia).
Lot 8 – De transport combinat mixt persones (9 places) / càrrega (Departament de Justícia).
Lot 9 – De transport fins a 500 kg combinat (Departament de la Presidència i Departament de Justícia).
Lot 10 – De transport fins a 500 kg de càrrega (Departament de Justícia).
Període de vigència: El termini d'execució del contracte es fixa, en cada cas, en 48 mesos consecutius, des de la data de lliurament dels vehicles.
Pròrroga: El 26 de novembre de 2019, la presidenta de la Comissió Central de Subministraments va resoldre prorrogar l'arrendament de vehicles d'aquesta contractació centralitzada, per al període màxim d'un any a partir dels quatre anys des de la vigència inicial de cadascun d'ells.
En tot cas, per als vehicles que seran substituïts pels inclosos en la nova licitació, la durada màxima de la pròrroga estarà condicionada a la data en què es lliuri cadascun dels vehicles que els hauran de substituir.
Revisió de preus: El preu ofert per l'empresa adjudicatària en la licitació, en cas de resultar empresa contractista, és d'aplicació durant tot el període d'execució del contracte, sense que siguin objecte de revisió ni actualització, d'acord amb les previsions de l'article 89.2 del TRLCSP.
Garantia definitiva: L'empresa adjudicatària ha constituït una garantia definitiva del 5% de l'import d'adjudicació de cada lot.
Els destinataris d'aquest contracte centralitzat són els departaments i entitats següents: